Lindt

Chocoladefabriken Lindt & Sprüngli AG, (უფრო ხშირად ცნობილი როგორც უბრალოდ Lindt )—შოკოლადისა და საკონდიტრო ნაწარმის მწარმოებელი შვეიცარული კომპანია, რომელიც დაარსდა 1845 წელს და სხვა ტკბილეულთან ერთად, ცნობილია თავისი წარმოებული შოკოლადის ტრიუფელებით და შოკოლადის ფილით. იგი დაფუძნებულია ციურიხის მახლობლად მდებარე ქალაქ კილჩბერგში, სადაც მდებარეობს მისი მთავარი ქარხანა და მუზეუმი.

 ისტორია 

 დაფუძნება და ადრეული წლები 
მარცხნივ|მინი| დევიდ სპრუნგლი
მინი| Chocoladefabrik Lindt & Sprüngli AG- ის აქცია, რომელიც გამოიცა 1930 წლის 1 სექტემბერს
კომპანიის ისტორია 1836 წლიდან იწყება, როდესაც დევიდ სპრუნგლი-შვარცმა და მისმა ვაჟმა რუდოლფ სპრუნგლი-ამანმა იყიდეს საკონდიტრო ნაწარმის პატარა მაღაზია ძველ ციურიხში და დაიწყეს შოკოლადის წარმოება სახელის, ,,David Sprüngli & Son” ქვეშ. სანამ 1845  წელს ისინი პარადეპლაცში გადავიდოდნენ, 1838 წელს მათ დააარსეს მცირე ქარხანა, სადაც ისინი აწარმოებდნენ შოკოლადს გამყარებული ფორმით.

როდესაც რუდოლფ სპრუნგლი-ამანი 1892 წელს პენსიაზე გავიდა , მან ვაჟებს ბიზნესის ორი თანაბარი ნაწილი დაუტოვა. უმცროსმა ძმამ დევიდ რობერტმა მიიღო საკონდიტრო ნაწარმის ორი მაღაზია, რომლებიც ცნობილი გახდა Confiserie Sprüngli-ს სახელწოდებით . უფროსმა ძმამ იოჰან რუდოლფმა კი შოკოლადის ქარხანა მიიღო. მისი გაფართოების გეგმისთვის საჭირო ფინანსების მოსაზიდად, იოჰან რუდოლფმა 1899 წელს თავისი კერძო კომპანია აქციონერთა მფლობელობაში მყოფ კორპირაციად (AG),  "Chocolat Sprüngli AG"-დ გადააკეთა. იმავე წელს მან შეიძინა Rodolphe Lindt– ის შოკოლადის ქარხანა ბერნში. კომპანიამ კვლავ შეიცვალა სახელწოდება და გახდა "Aktiengesellschaft Vereinigte Berner und Zürcher Chocoladefabriken Lindt & Sprüngli" (AG გაერთიანებული ბერისა და ციურიხის ლინდტისა და შპრუნგლის შოკოლადის ქარხანა ) 

 გაფართოება 
1994 წელს Lindt & Sprüngli- მ შეიძინა ავსტრიული შოკოლადის მწარმოებელი Hofbauer Österreich და იგი კომპანია Küfferle- სთან ერთად გააერთიანა კომპანიაში. 1997 და 1998 წლებში კომპანიამ შეიძინა იტალიური შოკოლადის მწარმოებელი Caffarel და ამერიკული შოკოლადის მწარმოებელი კომპანია Ghirardelli,   და ორივე მათგანი გააერთიანა კომპანიაში.

2009 წლის 17 მარტს, ლინდტმა გამოაცხადა შეერთებულ შტატებში მისი 80 საცალო ბუტიკიდან 50 ის დახურვა 2000-იანი წლების გლობალური ფინანსური კრიზისის ფონზე, მოთხოვნის შემცირების გამო. 

 ბოლოდროინდელი მოვლენები 
2014 წლის 14 ივლისს, ლინდტმა იყიდა Russell Stover Candies, Whitman's Chocolate- ის მწარმოებელი, დაახლოებით 1 მილიარდ დოლარად, რაც კომპანიის დღემდე ყველაზე მსხვილი შენაძენია. 

2018 წლის ნოემბერში ლინდტმა გახსნა პირველი ამერიკული სამოგზაურო საცალო მაღაზია  ჯონ კენედის სახელობის ნიუ-იორკის საერთაშორისო აეროპორტის პირველ ტერმინალში და მისი ფლაგმანი კანადური მაღაზია იორკდეილის სავაჭრო ცენტრში, ტორონტოში .  

 ქარხნები 
Lindt & Sprüngli– ს აქვს 12 ქარხანა: კილჩბერგიში, შვეიცარია; აახენში, გერმანია; ოლორონ-სანტ-მარი, საფრანგეთი; ინდუნო ოლონა, იტალია; გლოგნიცი, ავსტრია; და შტატჰემში, ნიუ ჰემფშირში, შეერთებულ შტატებში. ავსტრიაში, გლოგნიცში მდებარე ქარხანა Lindtის გარდა აწარმოებს ბრენდს Hofbauer & Küfferle. Caffarel-ის ქარხანა მდებარეობს ლუსერნა სან ჯოვანიში, იტალიაში, ხოლო Ghirardelli-ს ქარხანა მდებარეობს სან ლეანდროში, კალიფორნიაში, შეერთებულ შტატებში.  გარდა ამისა, შეერთებულ შტატებში Russel Stiver-ის კიდევ ოთხი ქარხანაა.

2020 წლიდან კილჩბერგის მთავარი ქარხანა მოიცავს ვიზიტორთა ცენტრსა და მუზეუმს, რომელსაც Lindt Home of Chocolate (ლინდტის შოკოლადის სახლს) უწოდებენ . მუზეუმში გამოფენილია მსოფლიოში ყველაზე დიდი შოკოლადის შადრევანი, რომლის ზომა ცხრა მეტრზე მეტია და შეიცავს 1500 ლიტრ შოკოლადს.  

 ლინდტის შოკოლადის კაფეები 
მინი| Lindt– ის მაღაზია Canal Walk– ის სავაჭრო ცენტრში, კეიპ – თაუნში
მინი| ლინდტის მაღაზია ლიდზში
Lindt– მა გახსნა 410 – ზე მეტი შოკოლადის კაფე და მაღაზია მთელ მსოფლიოში.   კაფეების მენიუ ძირითადად ფოკუსირებულია შოკოლადსა და დესერტებზე. ლინდტის შოკოლადის კაფეებში ასევე იყიდება ხელნაკეთი შოკოლადები, მაკარონები, ნამცხვრები და ნაყინი.

2014 წლის 15 დეკემბერს, 18 ადამიანი, მათ შორის რვა თანამშრომელი, მძევლად აიყვანეს სიდნეიში მდებარე ლინდტის კაფეში. ინციდენტის შედეგად სამი ადამიანი დაიღუპა, მათ შორის შეიარაღებული პირი.  

 პროდუქცია 

 ლინდორი 
მარჯვნივ|მინი|  რძიანი შოკოლადის ტრიუფელი Lindor წითელ შესაფუთებში
მარჯვნივ|მინი| Lindor მუქი შოკოლადის ტრუფელი ლურჯ შესაფუთში
Lindor-ის ბრენდი Lindt-მა 1949 წელს შოკოლადის ფილის, 1967 წელს კი ბურთის სახით წარმოადგინა.   დრეს იგი წარმოადგენს მყარი შოკოლადის გარსით დაფარულ შოკოლადის ნაზ შიგთავსს. ხელმისაწვდომია სხვადასხვა არომატის მქონე ბურთი ან ფილა, რომელთაგან თითოეული გამორჩეული ფერის შეფუთვაშია: 

ფერი Არომატი შავი / ვერცხლისფერი Extra Dark (60% კაკაოს გარსი და შავი შოკოლადის შიგთავსი) შავი მოჩვენებების გამოსახულებით;
თეთრი და ლურჯი თოვლის კაცი;

ღია მწვანე ვარდისფრით, იისფერი და ყვითელი ყვავილებით და პეპლებით;

ღია მწვანე თეთრი და ყვითელი ყვავილებით;

წითელი გულების გამოსახულებით რძიანი შოკოლადის გარსი თეთრი შიგთავსით (სეზონური არომატი) შავი მწვანით შავი შოკოლადი პიტნის არომატით(შეზღუდული გამოცემა) ლურჯი შავი შოკოლადი ყავისფერი თხილის  ყავისფერი ოქროსფრით რძიანი შოკოლადის გარსი შევსებული შაქრიანი თხილის ნაჭრებით მუქი ყავისფერი (წარწერით café) მოკა Მუქი მწვანე პიტნა ოქროსფერი და თეთრი Თეთრი შოკოლადი წითელი Რძიანი შოკოლადი Ცისფერი Stracciatella : თეთრი შოკოლადის გარსი შევსებული კაკაოს ნაჭრებით და გლუვი თეთრი შიგთავსით Ღია ვარდისფერი ირლანდიური კრემი Ვარდისფერი მარწყვი და ნაღები ლავანდა მოცვი და ნაღები (შეზღუდული გამოცემა) ღია იისფერი ნუში ღია Მწვანე ლიმონი (შეზღუდული გამოცემა) ქარვა მანგო და კრემი (შეზღუდული გამოცემა) ნარინჯისფერი შავი შოკოლადის გარსი ფორთოხლის არომატიანი შოკოლადის შიგთავსით მუქი ვარდისფერი ჟოლო მწვანე პიტნა იისფერი ვანილი  ფირუზი ქოქოსი თეთრი ოქროსფრით Marc de Champagne ცისფერი Ზღვის მარილი ცისფერი თეთრი ზოლით (წარწერით  'Latte') რძე და მარცვლეულის ხრაშუნათი ბრინჯაო (წარწერით"კარამელი") კარამელი მუქი აკვა ზღვის მარილი და კარამელი ნარინჯისფერი და ყავისფერი შესუნელებული გოგრა ყავისფერი თეთრი სპირალის გამოსახულებით ჯანჯაფილის ორცხობილა (Gingerbread) ვარდისფერი ყვითელი წარწერით ნეაპოლიტანური ღია ოქროსფერი Fudge Swirl მწვანე წითლით და თეთრი და მწვანე ზოლებით პიტნის ორცხობილა წითელი და თეთრი ზოლები თეთრი წარწერით პიტნის თეთრი შოკოლადი სპილენძი Snickerdoodle სპილენძი ოქროსფერი წარწერით Butter pecan  შავი და ოქროსფერი 70% ექსტრა შავი შოკოლადი ღია მწვანე და ოქროსფერი მატჩა თეთრი შოკოლადი ოქროსფერი სპილენძისფერი წარწერით Dulce de Leche ღია Მწვანე ფსტა Მუქი ყავისფერი კაპუჩინო
2009 წელს ჩოგბურთის შვეიცარელი ვარსკვლავი როჯერ ფედერერი  ლინდტის "გლობალური ბრენდის ელჩი" გახდა და დაიწყო გამოჩენა სხვადასხვა სარეკლამო რგოლში. 

 სეზონური საკონდიტრო ნაწარმი 
მინი| Lindt შოკოლადის კურდღლები
Lindt-ის ჯგუფი ასევე აწარმოებს Gold Bunny- ს, რძიანი შოკოლადის კურდღელს.1958 წლიდან ყოველ აღდგომას, ხელმისაწვდომია სვხადასხვა ზომის კურდღელი.   თითოეული კურდღელი კისერზე ატარებს სხვადასხვა ფერის ლენტს,  რომელშიც მითითებულია შოკოლადის ტიპი. რძიანი შოკოლადის კურდღელი ატარებს წითელ ლენტს, შავი შოკოლადის კურდღელი ატარებს მუქ ყავისფერ ლენტს, თხილის კურდღელი - მწვანე ლენტს, ხოლო თეთრი შოკოლადის კურდღელი თეთრ ლენტს.

შობის სეზონზე, ლინდტი აწარმოებს სხვადასხვა ფორმის შოკოლადის ფიგურებს, მათ შორის შოკოლადის ირემს (რომელიც გარკვეულწილად ჰგავს კლასიკურ კურდღელს), სანტას, თოვლის ბაბუის სხვადასხვა ზომის ფიგურებს, დათვებს, ზარებს, კალენდრებს და შოკოლადის ორნამენტებს. Lindt- ის მაღაზიებში ასევე ხელმისაწვდომია შოკოლადის ნაწარმო თუნუქის ყუთებში.

ვალენტინობის დღისთვის ლინდტი ყიდის ოქროს კურდღლის ყუთში მოთავსებულ ვერსიას-შოკოლადის ორ კურდღელს, რომლებიც ერთმანეთს კოცნიან.  ვალენტინობის დღის სხვა სეზონურ ნივთებს შორისაა აგრეთვე ლინდტის შოკოლადის ტრიუფელები გულის ფორმის ყუთებში.

 Შოკოლადის ფილები 
Lindt ყიდის სხვადასხვა სახის შოკოლადის ფილებს. Excellence ხაზის არომატები  მოიცავს: 

 პიტნა: შავი შოკოლადი, პიტნის არომატით.
 ლაიმი: მუქი შოკოლადი, ლაიმის არომატით.
 ფორთოხალი: შავი შოკოლადი, ფორთოხლის არომატით და ნუშის ფანტელებით
 შავი მოცხარი: შავი შოკოლადი შავი მოცხარისა და ნუშის ნაჭრებით
 თეთრი ქოქოსი: თეთრი შოკოლადი წვრილი ქოქოსის ფხვიერი ფანტელებით
 ქოქოსი: შავი შოკოლადი ქოქოსის ფხვიერი ფანტელებით
 ნუში: თეთრი შოკოლადი მთლიანი მოხალული ნუშით და კარამელიზებული ნუშის ნაჭრებით
 მსხალი: შოკოლადი მსხლის არომატით და ნუშის ფანტელებით
 ანანასი: შავი შოკოლადი ანანასის ნაჭრებით და კარამელიზებული თხილით
 ალუბალი
 ჩვეულებრივი შავი შოკოლადი: ხელმისაწვდომია 50%, 60%, 70%, 78%, 85%, 90%, 95%, 99%, ან 100% კაკაოს შემცველიბით.
 Extra Creamy: რძიანი შოკოლადი

 Lindor: ცნობილი ბურთები, მაგრამ კუბის ფორმით
 ვასაბი: აღმოსავლეთ აზიის ინსპირაციით შექმნილი შავი შოკოლადი, რომელიც ვასაბშია შერეული
 ფსტა: რძიანი შოკოლადი ფსტის კრემისებრი შიგთავსით
 მანდარინი: რძიანი შოკოლადი მანდარინის კრემისებრი შიგთავსით
 მარწყვი: რძიანი შოკოლადი თეთრი შოკოლადისა და მარწყვის კრემისებრი შიგთავსით.
 მარწყვის მარგარიტა: კაფსულის ფორმა მარწყვისა და მარგარიტას შიგთავსით
 თეთრი მარწყვი: თეთრი შოკოლადი მარწყვის ნაჭრებით
 ფორთოხალი: რძიანი შოკოლადი ფორთოხლის არომატის მქონე კრემისებრი შიგთავსით
 კუბა: 55% კაკაო, კუბური წარმოშობის  კაკაო
 მადაგასკარი: 70% კაკაო, მადაგასკარული წარმოშობის კაკაო
 ეკვადორი: 75% კაკაო, ეკვადორული წარმოშობის კაკაო
 ვანილი: თეთრი შოკოლადი ვანილით
 ყავა
 ჩილი: 70% შავი შოკოლადი წითელი ჩილის ექსტრაქტით
 ჟოლოს ინტენსიური არომატით: შავი შოკოლადი ჟოლოს ნაჭრებით და ნუშის ნატეხებით
 ზღვის მარილი: შავი შოკოლადი ზღვის მარილით

 მცირე დესერტები 
Lindt-ის "Petits Desserts" აერთიანებს ცნობილ ევროპულ დესერტებს შოკოლადის პატარა კუბში. არომატები მოიცავს: Tarte au Chocolat (შოკოლადის ტარტი), Crème Brûlée( კრემ ბრულე), Tiramisu (ტირამისუ) Creme Caramel, Tarte au Citron (ლიმნის ტარტი), Meringue და Noir Orange. 

 Ნაყინი 
ავსტრალიაში Lindt აწარმოებს ნაყინს სხვადასხვა არომატით: 

 70% შავი შოკოლადი
 White Chocolate Framboise ( თეთრი შოკოლადის ჟოლოთი)
 Sable ფუნთუშები და კრემი
 Chocolate Chip Hazelnut 
 თეთრი შოკოლადი ვანილით

 კრიტიკა 
2017 წლის სექტემბერში, არასამთავრობო ორგანიზაცია Mighty Earth- ის მიერ ჩატარებულმა გამოძიებამ  დაადგინა, რომ ლინდტისა და შოკოლადის სხვა მსხვილი კომპანიების მიერ წარმოებულ შოკოლადში გამოყენებული კაკაოს დიდი რაოდენობა უკანონოდ იზრდებოდა კოტ-დ’ივუარისა და განას ეროვნულ პარკებში და სხვა დაცულ ადგილებში.     Mighty Earth– ის 2019 წლის ყოველწლიურმა "სააღდგომოდ შოკოლადის ყიდვის სახელმძღვანელომ" მიანიჭა კარგი კვერცხის ჯილდო ლინდტს "მდგრადი განვითარების პოლიტიკის უდიდესი გაუმჯობესებისთვის". 

2020 წლის აგვისტოში რუსეთის ანტიმონოპოლიურმა სამსახურმა (FAS) გახსნა ანტიმონოპოლური საქმე ლინდტის წინააღმდეგ. მარეგულირებელმა ორგანოებმა აღმოაჩინეს ხარისხობრივი განსხვავებები რუსეთში და დასავლურ ბაზრებზე გაყიდულ Lindt– ის ერთსა და იგივე პროდუქტებს შორის, რომლის შესახებაც რუსმა მომხმარებლებმა არაფერი იცოდნენ.  FAS– ის თანახმად, უცხოელი მწარმოებლების ამგვარმა საქციელმა შეიძლება გამოიწვიოს ბაზარზე მოთხოვნის არათანაბარი განაწილება და Lindt-მა მიიღოს გაუმართლებელი სარგებელი სხვა კონკურენტებთან შედარებით.   პასუხად ლინდტმა განაცხადა რომ ერთადერთი განსხვავება რუსეთსა და ევროკავშირში გაყიდულ პროდუქტებს შორის ეტიკეტირებაა . 

სქოლიო

 გარე ბმულები 

 Lindt ოფიციალური ვებგვერდი
 Lindt Shop დიდი ბრიტანეთი 
 Lindt Boutique საფრანგეთი 
 Lindt Boutique ესპანეთი 
 Lindt Boutique შვეიცარია 
 Lindt Boutique გერმანია 
 ლინდტ იაპონია
 ლინდტ კანადა
 Lindt Boutique აშშ
 Lindt ავსტრალია
 ლინდტი სამხრეთ აფრიკა
კატეგორია:შვეიცარიის კომპანიები